pythainlp/thailaw-v1.0 huggingface dataset:
ระเบียบศาลรัฐธรรมนูญ

ว่าด้วยเงินค่าตอบแทนพิเศษและค่าตอบแทนนอกเหนือจากเงินเดือน

ของข้าราชการสํานักงานศาลรัฐธรรมนูญ (ฉบับที่ 2)

พ.ศ. 2557

----------------------------------------------------

                 โดยที่เป็นการสมควรปรับปรุงระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกจากเงินเดือนของข้าราชการสํานักงานศาลรัฐธรรมนูญ พ.ศ. 2554 เพื่อให้สอดคล้องกับการปรับเปลี่ยนตําแหน่งของข้าราชการสํานักงานศาลรัฐธรรมนูญ รวมถึงอัตราค่าตอบแทนพิเศษให้สอดคล้องกับค่าครองชีพที่เพิ่มสูงขึ้นในปัจจุบัน และภาระหน้าที่ที่เพิ่มมากขึ้นตามปริมาณคดีอันเนื่องมาจากความคาดหวังของประชาชนต่อการอํานวยความยุติธรรมให้เกิดขึ้นในสังคม ประกอบกับเป็นการสร้างขวัญและกําลังใจให้ข้าราชการสํานักงานศาลรัฐธรรมนูญดํารงตนอยู่ได้อย่างสมศักดิ์ศรีและเป็นหลักประกันในการปฏิบัติหน้าที่ให้เป็นไปด้วยความเป็นอิสระและเป็นกลาง โดยปราศจากอคติหรือสิ่งจูงใจจากปัจจัยภายนอก รวมถึงส่งเสริมให้มีการปฏิบัติหน้าที่อย่างมีประสิทธิภาพและประสิทธิผลอันจะทําให้การสนับสนุนยุทธศาสตร์ของศาลรัฐธรรมนูญในการดําเนินการพิจารณาวินิจฉัยคดีเป็นไปด้วยความรวดเร็วมากยิ่งขึ้น

                 อาศัยอํานาจตามความในรัฐธรรมนูญแห่งราชอาณาจักรไทย พุทธศักราช 2550 มาตรา 217พระราชบัญญัติสํานักงานศาลรัฐธรรมนูญ พ.ศ. 2542 มาตรา 6 วรรคหนึ่ง (8) (11) และวรรคสองและระเบียบศาลรัฐธรรมนูญว่าด้วยการบริหารงานบุคคล พ.ศ. 2544 ข้อ 4 และข้อ 7 คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ (ฉบับที่ 2) พ.ศ. 2557”


ข้อ ๒ ระเบียบนี้ให้ใช้บังคับตั้งแต่วันที่ 1 เมษายน 2557 เป็นต้นไป


ข้อ ๓ ให้ยกเลิกความในข้อ 5 แห่งระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ พ.ศ. 2554 และให้ใช้ความต่อไปนี้แทน

                 “ข้อ 5 อัตราค่าตอบแทนพิเศษและการรับเงินค่าตอบแทนพิเศษของข้าราชการสํานักงานศาลรัฐธรรมนูญให้เป็นไปตามที่กําหนดไว้ในระเบียบนี้และบัญชีแนบท้ายระเบียบนี้”


ข้อ ๔ ให้ยกเลิกบัญชีอัตราเงินค่าตอบแทนพิเศษของข้าราชการสํานักงานศาลรัฐธรรมนูญท้ายระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ พ.ศ. 2554 และให้ใช้บัญชีอัตราเงินค่าตอบแทนพิเศษของข้าราชการสํานักงานศาลรัฐธรรมนูญ ท้ายระเบียบนี้แทน


ผู้มีอํานาจลงนาม -                                                                                    ประกาศ ณ วันที่ 22 พฤษภาคม พ.ศ. 2557

 

                                                                                                     จรูญ อินทจาร

                                                                                   ตุลาการศาลรัฐธรรมนูญ รักษาราชการแทน

                                                                                                ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยเงินค่าตอบแทนพิเศษและค่าตอบแทนนอกเหนือจากเงินเดือน

ของข้าราชการสํานักงานศาลรัฐธรรมนูญ (ฉบับที่ 3)

พ.ศ. 2557

--------------------------------------------------

                    โดยที่เห็นเป็นการสมควรปรับปรุงระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกจากเงินเดือนของข้าราชการสํานักงานศาลรัฐธรรมนูญ เพื่อให้สอดคล้องกับการปรับเปลี่ยนระบบการกําหนดตําแหน่งของข้าราชการสํานักงานศาลรัฐธรรมนูญ

                    อาศัยอํานาจตามความในพระราชบัญญัติสํานักงานศาลรัฐธรรมนูญ พ.ศ. 2542 มาตรา 6 วรรคหนึ่ง (8) (11) และวรรคสอง และระเบียบศาลรัฐธรรมนูญว่าด้วยการบริหารงานบุคคล พ.ศ. 2557 ข้อ 8 คณะตุลาการศาลรัฐธรรมนูญ จึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ (ฉบับที่ 3) พ.ศ. 2557”


ข้อ ๒ ระเบียบนี้ให้ใช้บังคับตั้งแต่วันที่ 2 ตุลาคม 2557 เป็นต้นไป


ข้อ ๓ ให้ยกเลิกบัญชีอัตราเงินค่าตอบแทนพิเศษของข้าราชการสํานักงานศาลรัฐธรรมนูญท้ายระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํา นักงานศาลรัฐธรรมนูญ (ฉบับที่ 2) พ.ศ. 2557 และให้ใช้บัญชีอัตราเงินค่าตอบแทนพิเศษของข้าราชการสํานักงานศาลรัฐธรรมนูญ ท้ายระเบียบนี้แทน


ผู้มีอํานาจลงนาม -                                                                                    ประกาศ ณ วันที่ 13 ตุลาคม พ.ศ. 2557

 

                                                                                                   นุรักษ์ มาประณีต

                                                                                                ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยเงินค่าตอบแทนพิเศษและค่าตอบแทนนอกเหนือจากเงินเดือน

ของข้าราชการสํานักงานศาลรัฐธรรมนูญ (ฉบับที่ 4)

พ.ศ. 2558

----------------------------------------------

              โดยที่เห็นเป็นการสมควรปรับปรุงระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ พ.ศ. 2554 เพื่อให้ครอบคลุมการลาประเภทต่าง ๆ ตามระเบียบและสอดคล้องกับมติคณะรัฐมนตรีที่ส่วนราชการต่าง ๆถือปฏิบัติ

              อาศัยอํานาจตามความในพระราชบัญญัติสํานักงานศาลรัฐธรรมนูญ พ.ศ. 2542 มาตรา 6 วรรคหนึ่(8) (11) และวรรคสอง และระเบียบศาลรัฐธรรมนูญว่าด้วยการบริหารงานบุคคล พ.ศ. 2557 ข้อ 4และข้อ 8 คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ (ฉบับที่ 4) พ.ศ. 2558”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกข้อความในข้อ 9 ของระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ พ.ศ. 2554 และให้ใช้ความต่อไปนี้แทน

              “ข้อ 9 ข้าราชการสํานักงานศาลรัฐธรรมนูญผู้ใดมีระยะเวลาปฏิบัติหน้าที่ราชการไม่ถึงสองในสามของจํานวนวันทําการในเดือนใด ไม่มีสิทธิได้รับเงินค่าตอบแทนพิเศษสําหรับเดือนนั้น ทั้งนี้ เว้นแต่เป็นผู้ได้รับอนุญาตให้ลาดังต่อไปนี้

              (1) ผู้ได้รับอนุญาตให้ลาป่วย ให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกินหกสิบวันทําการ

              (2) ผู้ได้รับอนุญาตให้ลาคลอดบุตร ให้ได้รับเงินค่าตอบแทนพิเศษระหว่างลาได้ไม่เกินเก้าสิบวัน

              (3) ผู้ได้รับอนุญาตให้ลาอุปสมบทในพระพุทธศาสนา หรือลาไปประกอบพิธีฮัจญ์ ณ เมืองเมกกะประเทศซาอุดิอาระเบีย และตั้งแต่เริ่มรับราชการยังไม่เคยลาอุปสมบทในพระพุทธศาสนา หรือยังไม่เคยลาไปประกอบพิธีฮัจญ์ ณ เมืองเมกกะ ให้ได้รับเงินค่าตอบแทนพิเศษระหว่างลาได้ไม่เกินหกสิบวัน

              (4) ผู้ได้รับอนุญาตให้ลาไปเข้ารับการตรวจเลือกหรือเข้ารับการเตรียมพลให้ได้รับเงินค่าตอบแทนพิเศษระหว่างลาได้ไม่เกินหกสิบวัน

              ข้าราชการสํานักงานศาลรัฐธรรมนูญผู้ใดขาดราชการโดยไม่มีเหตุอันควร หรือละทิ้งหน้าที่ราชการในเดือนใด ห้ามมิให้จ่ายเงินค่าตอบแทนพิเศษสําหรับวันที่ขาดราชการหรือละทิ้งหน้าที่ราชการดังกล่าว

              กรณีมีภารกิจที่ต้องอยู่ปฏิบัติหน้าที่ราชการเร่งด่วน ข้าราชการสํานักงานศาลรัฐธรรมนูญผู้ใดไม่อยู่ปฏิบัติหน้าที่ตามคําสั่งของผู้บังคับบัญชาโดยไม่มีเหตุอันควร ห้ามมิให้จ่ายเงินค่าตอบแทนพิเศษสําหรับวันที่ไม่อยู่ปฏิบัติหน้าที่ราชการดังกล่าว

              ให้หน่วยงานการเจ้าหน้าที่ตรวจสอบและแจ้งจํานวนวันที่ปฏิบัติราชการของข้าราชการสํานักงานศาลรัฐธรรมนูญ ไปยังหน่วยงานที่ทําหน้าที่เบิกจ่ายเงินค่าตอบแทนพิเศษเพื่อประกอบการเบิกจ่ายเงินค่าตอบแทนพิเศษในแต่ละเดือน”


ผู้มีอํานาจลงนาม -                                                                                    ประกาศ ณ วันที่ 17 มีนาคม พ.ศ. 2558

 

                                                                                                  นุรักษ์ มาประณีต

                                                                                             ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ

พ.ศ. 2554

------------------------------------------------

                โดยที่เป็นการสมควรกําหนดให้มีค่าตอบแทนพิเศษ สําหรับลูกจ้างสํานักงานศาลรัฐธรรมนูญเนื่องจากภารกิจและหน้าที่ความรับผิดชอบที่ต้องปฏิบัติเพิ่มขึ้นตามภารกิจของศาลรัฐธรรมนูญและสํานักงานศาลรัฐธรรมนูญ

                อาศัยอํานาจตามความในรัฐธรรมนูญแห่งราชอาณาจักรไทย พุทธศักราช 2550 มาตรา 217 พระราชบัญญัติสํานักงานศาลรัฐธรรมนูญ พ.ศ. 2542 มาตรา 6 และระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ พ.ศ. 2542 และที่แก้ไขเพิ่มเติม (ฉบับที่ 3) พ.ศ. 2545 ข้อ 17 วรรคหนึ่ง คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ พ.ศ. 2554”


ข้อ ๒ ระเบียบนี้ให้ใช้บังคับตั้งแต่วันที่ 1 ตุลาคม 2554 เป็นต้นไป


ข้อ ๓ ให้ยกเลิก

                (1) ระเบียบศาลรัฐธรรมนูญว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ พ.ศ. 2545

                (2) ระเบียบศาลรัฐธรรมนูญว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ (ฉบับที่ 2) พ.ศ. 2547


ข้อ ๔ “ลูกจ้างสํานักงานศาลรัฐธรรมนูญ” หมายความว่า ลูกจ้างประจําและลูกจ้างชั่วคราว


ข้อ ๕ ให้ลูกจ้างสํานักงานศาลรัฐธรรมนูญได้รับเงินค่าตอบแทนพิเศษที่มีกําหนดจ่ายเป็นรายเดือนจากเงินงบประมาณรายจ่ายของสํานักงานศาลรัฐธรรมนูญ


ข้อ ๖ อัตราค่าตอบแทนพิเศษและการรับเงินค่าตอบแทนพิเศษของลูกจ้างของสํานักงานศาลรัฐธรรมนูญให้ได้รับในอัตราเดือนละสี่พันบาท


ข้อ ๗ ให้นํา หลักเกณฑ์และวิธีการเกี่ยวกับการผ่านการพัฒนาศักยภาพบุคคลในการปฏิบัติงานหรือผ่านการทดสอบศักยภาพในการปฏิบัติงาน หรือผ่านการประเมินผลการปฏิบัติงานจากผู้บังคับบัญชาหรือคณะกรรมการตามที่สํานักงานศาลรัฐธรรมนูญกําหนดและหลักเกณฑ์เกี่ยวกับการจ่ายเงินค่าตอบแทนพิเศษและการห้ามมิให้จ่ายเงินค่าตอบแทนพิเศษ ตามระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญมาใช้บังคับกับลูกจ้างสํานักงานศาลรัฐธรรมนูญโดยอนุโลม


ข้อ ๘ ให้ประธานศาลรัฐธรรมนูญ เป็นผู้รักษาการตามระเบียบนี้ มีอํานาจตีความและวินิจฉัยปัญหาเกี่ยวกับการปฏิบัติตามระเบียบนี้


ผู้มีอํานาจลงนาม -                                                                                   ประกาศ ณ วันที่ 1 ธันวาคม พ.ศ. 2554

 

                                                                                                   วสันต์ สร้อยพิสุทธิ์

                                                                                              ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ (ฉบับที่ 2)

พ.ศ. 2557

---------------------------------------------

             โดยที่เป็นการสมควรกําหนดให้มีค่าตอบแทนพิเศษ สําหรับลูกจ้างสํานักงานศาลรัฐธรรมนูญเนื่องจากภารกิจและหน้าที่ความรับผิดชอบที่ต้องปฏิบัติเพิ่มขึ้นตามภารกิจของศาลรัฐธรรมนูญและสํานักงานศาลรัฐธรรมนูญ

             อาศัยอํานาจตามความในรัฐธรรมนูญแห่งราชอาณาจักรไทย พุทธศักราช 2550 มาตรา 217พระราชบัญญัติสํานักงานศาลรัฐธรรมนูญ พ.ศ. 2542 มาตรา 6 และระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ พ.ศ. 2542 และที่แก้ไขเพิ่มเติม (ฉบับที่ 3) พ.ศ. 2545 ข้อ 17 วรรคหนึ่ง คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ (ฉบับที่ 2) พ.ศ. 2557”


ข้อ ๒ ระเบียบนี้ให้ใช้บังคับตั้งแต่วันที่ 1 เมษายน 2557 เป็นต้นไป


ข้อ ๓ ให้ยกเลิกความในข้อ 6 ของระเบียบศาลรัฐธรรมนูญว่าด้วยเงินค่าตอบแทนพิเศษของลูกจ้างสํานักงานศาลรัฐธรรมนูญ พ.ศ. 2554 และให้ใช้ความต่อไปนี้แทน

             “ข้อ 6 อัตราค่าตอบแทนพิเศษและการรับเงินค่าตอบแทนพิเศษของลูกจ้างของสํานักงานศาลรัฐธรรมนูญให้ได้รับอัตรา ดังนี้

             (1) ลูกจ้างชั่วคราว ให้ได้รับในอัตราเดือนละ 4,500 บาท

             (2) ลูกจ้างประจําที่พ้นทดลองการปฏิบัติหน้าที่ราชการ ให้ได้รับในอัตราเดือนละ 5,500 บาท

             (3) ลูกจ้างประจําที่รับราชการเกิน 5 ปี ให้ได้รับในอัตราเดือนละ 6,500 บาท

             (4) ลูกจ้างประจําที่รับราชการเกิน 10 ปี ให้ได้รับในอัตราเดือนละ 7,500 บาท”


ผู้มีอํานาจลงนาม -                                                                                   ประกาศ ณ วันที่ 22 พฤษภาคม พ.ศ. 2557

 

                                                                                                         จรูญ อินทจาร

                                                                                  ตุลาการศาลรัฐธรรมนูญ รักษาราชการแทน

                                                                                                ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยพนักงานราชการสํานักงานศาลรัฐธรรมนูญ (ฉบับที่ 2)

พ.ศ. 2561

-------------------------------------------------

                 โดยที่เป็นการสมควรแก้ไขเพิ่มเติมระเบียบศาลรัฐธรรมนูญว่าด้วยพนักงานราชการสํานักงานศาลรัฐธรรมนูญ พ.ศ. 2560 เพื่อให้การดําเนินการสรรหาบุคคลมาเป็นพนักงานราชการสํานักงานศาลรัฐธรรมนูญเป็นไปด้วยความเรียบร้อยและเป็นประโยชน์แก่ทางราชการรวมถึงความต่อเนื่องในการปฏิบัติราชการ

                 อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542 จึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยพนักงานราชการสํานักงานศาลรัฐธรรมนูญ (ฉบับที่ 2) พ.ศ. 2561”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ เพื่อประโยชน์แก่ทางราชการสํานักงานศาลรัฐธรรมนูญอาจจ้างเลขานุการประธานศาลรัฐธรรมนูญและตุลาการศาลรัฐธรรมนูญที่สํานักงานศาลรัฐธรรมนูญแต่งตั้งตามระเบียบศาลรัฐธรรมนูญว่าด้วยการแต่งตั้งเลขานุการประธานศาลรัฐธรรมนูญและตุลาการศาลรัฐธรรมนูญ ผู้ช่วยเลขานุการประธานศาลรัฐธรรมนูญและตุลาการศาลรัฐธรรมนูญที่สํานักงานศาลรัฐธรรมนูญแต่งตั้งตามระเบียบศาลรัฐธรรมนูญว่าด้วยการแต่งตั้งผู้ช่วยเลขานุการประธานศาลรัฐธรรมนูญและตุลาการศาลรัฐธรรมนูญเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ ผู้ช่วยเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญที่สํานักงานศาลรัฐธรรมนูญแต่งตั้งตามระเบียบศาลรัฐธรรมนูญว่าด้วยการจ้างเจ้าหน้าที่รักษาความปลอดภัยประจําประธานศาลรัฐธรรมนูญและตุลาการศาลรัฐธรรมนูญ และพนักงานขับรถยนต์ประจําตําแหน่งประธานศาลรัฐธรรมนูญและตุลาการศาลรัฐธรรมนูญที่สํานักงานศาลรัฐธรรมนูญแต่งตั้งตามระเบียบศาลรัฐธรรมนูญว่าด้วยการแต่งตั้งพนักงานรถยนต์ประจําตําแหน่งประธานศาลรัฐธรรมนูญและตุลาการศาลรัฐธรรมนูญ ซึ่งได้ปฏิบัติงานอยู่ก่อนวันที่ระเบียบศาลรัฐธรรมนูญว่าด้วยพนักงานราชการสํานักงานศาลรัฐธรรมนูญ พ.ศ. 2560 มีผลใช้บังคับและยังไม่พ้นจากการดํารงตําแหน่งดังกล่าวในวันที่ระเบียบนี้ใช้บังคับ เป็นพนักงานราชการสํานักงานศาลรัฐธรรมนูญ ทั้งนี้ ตามหลักเกณฑ์ วิธีการและเงื่อนไขที่คณะกรรมการกําหนด


ข้อ ๔ ให้ประธานศาลรัฐธรรมนูญเป็นผู้รักษาการตามระเบียบนี้


ผู้มีอํานาจลงนาม - ประกาศ ณ วันที่ 6 พฤศจิกายน พ.ศ. 2561

นุรักษ์ มาประณีต

ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยการงบประมาณ (ฉบับที่ 2)

พ.ศ. 2545

-----------------------------------------------

                อาศัยอํานาจตามความในมาตรา 6 วรรคหนึ่ง (7) และวรรคสอง แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้ 


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยการงบประมาณ (ฉบับที่ 2) 1 พ.ศ. 2545”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้ยกเลิกความในข้อ 16 แห่งระเบียบศาลรัฐธรรมนูญว่าด้วยการงบประมาณ พ.ศ. 2542 และให้ใช้ความต่อไปนี้แทน

                “ข้อ 16 การเบิกจ่ายเงินตามแผนการใช้จ่ายงบประมาณประจําปี ให้ดําเนินการให้เสร็จสิ้น ในปีงบประมาณนั้น

                ในกรณีมีเงินงบประมาณเหลือจ่ายจากการดําเนินการหรือเบิกจ่ายไม่ทันไม่ว่าปีงบประมาณใด ให้ถือเป็นรายรับของสํานักงาน และในการใช้จ่ายรายรับดังกล่าว ให้สํานักงานจัดทําเป็นรายการค้างเบิก เป็นค่าใช้จ่ายในการบริหารจัดการหรือในกรณีจําเป็นตามอํานาจหน้าที่ของสํานักงานไว้ในแผนการใช้จ่ายประจําปีงบประมาณถัดไป และให้ดําเนินการดังนี้

                (1) รายการค้างเบิกซึ่งมีวงเงินไม่เกินห้าล้านบาท ให้เสนอต่อประธานเพื่อพิจารณาอนุมัติ

                (2) รายการค้างเบิกซึ่งมีวงเงินเกินห้าล้านบาท ให้เสนอต่อคณะตุลาการศาลรัฐธรรมนูญเพื่อพิจารณาอนุมัติ”


ผู้มีอํานาจลงนาม -                                                                                   ประกาศ ณ วันที่ 27 สิงหาคม พ.ศ. 2545

 

                                                                                             อิสสระ นิติทัณฑ์ประกาศ

                                                                                              ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยการเงิน (ฉบับที่ 3)

พ.ศ. 2562

---------------------------------

                  โดยที่เป็นการสมควรแก้ไขปรับปรุงระเบียบศาลรัฐธรรมนูญว่าด้วยการเงิน พ.ศ. 2542เพื่อให้การเบิกเงินค่าใช้จ่ายของศาลรัฐธรรมนูญและสานักงานศาลรัฐธรรมนูญมีความเหมาะสมและสอดคล้องกับสภาวการณ์ในปัจจุบัน

                  อาศัยอํานาจตามความในมาตรา 6 วรรคหนึ่ง (7) แห่งพระราชบัญญัติสานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยการเงิน (ฉบับที่ 3) พ.ศ. 2562”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้เพิ่มบทนิยามคาว่า “ค่ารับรอง” และ “ค่าเลี้ยงรับรอง” ในข้อ 3 ของระเบียบศาลรัฐธรรมนูญว่าด้วยการเงิน พ.ศ. 2542 ดังนี้

                  “ค่ารับรอง” หมายความว่า ค่าพิธีการ ค่าเลี้ยงรับรอง ค่าที่พัก ค่ายานพาหนะ ค่าจัดการแสดงหรือเข้าชมการแสดงเพื่อเผยแพร่ศิลปะ วัฒนธรรม ค่าของขวัญ ค่าพิมพ์เอกสาร ค่าตอบแทนบุคคลภายนอกที่ช่วยปฏิบัติงานให้กับศาลรัฐธรรมนูญหรือสานักงานศาลรัฐธรรมนูญ หรือค่าใช้จ่ายอื่นซึ่งจาเป็นต้องจ่ายที่เกี่ยวข้องกับการรับรอง เพื่อประโยชน์ในการปฏิบัติภารกิจของประธานศาลรัฐธรรมนูญตุลาการศาลรัฐธรรมนูญ หรือสานักงานศาลรัฐธรรมนูญตามความเหมาะสมแห่งฐานะและตําแหน่ง

                  “ค่าเลี้ยงรับรอง” หมายความว่า ค่าอาหาร ค่าเครื่องดื่มทั้งประเภทที่มีและไม่มีแอลกอฮอล์รวมทั้งค่าเครื่องใช้ในการเลี้ยงรับรอง ค่าสถานที่ ค่าบริการ และค่าภาษี


ข้อ ๔ ให้ยกเลิกข้อ 7 ของระเบียบศาลรัฐธรรมนูญว่าด้วยการเงิน พ.ศ. 2542และให้ใช้ความต่อไปนี้แทน

                  “ข้อ 7 ให้ผู้ดารงตําแหน่งต่อไปนี้มีอํานาจอนุมัติจ่ายเงินภายในวงเงิน ดังนี้

                  (1) ผู้อานวยการสานักหรือเทียบเท่า ไม่เกิน 50,000 บาท

                  (2) รองเลขาธิการ ไม่เกิน 200,000 บาท

                  (3) เลขาธิการ อนุมัติได้ทั้งจานวนโดยไม่จากัดวงเงิน”


ข้อ ๕ ให้ยกเลิกข้อ 22 ของระเบียบศาลรัฐธรรมนูญว่าด้วยการเงิน พ.ศ. 2542 ซึ่งแก้ไขเพิ่มเติมโดยระเบียบศาลรัฐธรรมนูญว่าด้วยการเงิน (ฉบับที่ 2) พ.ศ. 2544 และให้ใช้ความต่อไปนี้แทน

                  “ข้อ 22 การเบิกเงินค่าใช้จ่ายในการดาเนินงาน ซึ่งได้แก่ ค่าเช่าที่พัก ค่าตอบแทนค่ารับรอง ค่าเลี้ยงรับรอง ค่าใช้จ่ายในการเดินทาง ค่าสาธารณูปโภค หรือค่าใช้จ่ายอื่นให้แก่ประธานศาลรัฐธรรมนูญ ตุลาการศาลรัฐธรรมนูญ กรรมการ อนุกรรมการ ข้าราชการ ลูกจ้าง พนักงานราชการหรือผู้ปฏิบัติงาน ให้เป็นไปตามหลักเกณฑ์และวิธีการเบิกเงินค่าใช้จ่ายจากงบประมาณรายจ่ายนั้นเป็นรายการหรือเป็นรายกรณีตามที่คณะตุลาการศาลรัฐธรรมนูญกาหนด ในกรณีที่มิได้กาหนดไว้ให้ถือปฏิบัติตามระเบียบศาลรัฐธรรมนูญหรือระเบียบของทางราชการ แล้วแต่กรณีโดยอนุโลม”


ผู้มีอํานาจลงนาม -                                                                                   ประกาศ ณ วันที่ 19 มีนาคม พ.ศ. 2562

 

                                                                                                นุรักษ์ มาประณีต

                                                                                         ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยการเงิน (ฉบับที่ 2)

พ.ศ. 2544

------------------------------------

                  อาศัยอํานาจตามความในมาตรา 6 วรรคหนึ่ง (7) แห่งพระราชบัญญัติสํานักงานศาลรัฐธรรมนูญ พ.ศ. 2542 คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยการเงิน (ฉบับที่ 2) พ.ศ. 2544” 


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป 


ข้อ ๓ ให้เพิ่มความต่อไปนี้เป็นวรรคสองของข้อ 22 แห่งระเบียบศาลรัฐธรรมนูญว่าด้วยการเงิน พ.ศ. 2542

                  “การเบิกเงินค่าใช้จ่ายในการดําเนินงานที่มีลักษณะเป็นค่าสาธารณูปโภคและค่าใช้จ่ายอื่น ในกรณีที่มีความจําเป็นเพื่อประโยชน์ในการดําเนินงาน คณะตุลาการศาลรัฐธรรมนูญอาจพิจารณามีมติให้ความเห็นชอบกําหนดวงเงิน หลักเกณฑ์และวิธีการเบิกเงินค่าใช้จ่ายจากงบประมาณรายจ่ายนั้นเป็นรายการ หรือเป็นรายกรณีก็ได้”


ผู้มีอํานาจลงนาม -                                                                                   ประกาศ ณ วันที่ 28 กันยายน พ.ศ. 2544

 

                                                                                             อิสสระ นิติทัณฑ์ประกาศ

                                                                                              ตุลาการศาลรัฐธรรมนูญ

                                                                  ปฏิบัติหน้าที่ประธานในที่ประชุมคณะตุลาการศาลรัฐธรรมนูญ
ระเบียบศาลรัฐธรรมนูญ

ว่าด้วยรถราชการ (ฉบับที่ 2)

พ.ศ. 2561

-----------------------------------------------

              โดยที่เป็นการสมควรแก้ไขเพิ่มเติมระเบียบศาลรัฐธรรมนูญว่าด้วยรถราชการ พ.ศ. 2557 เพื่อให้มีความเหมาะสมมากยิ่งขึ้น

              อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542คณะตุลาการศาลรัฐธรรมนูญจึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญว่าด้วยรถราชการ (ฉบับที่ 2) พ.ศ. 2561”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ ให้เพิ่มความต่อไปนี้เป็นข้อ 12/1 ของระเบียบศาลรัฐธรรมนูญว่าด้วยรถราชการ พ.ศ. 2557

              “ข้อ 12/1 ให้สํานักงานจัดให้มีการประกันภัยภาคบังคับสําหรับรถราชการทุกประเภทนอกจากการจัดให้มีการประกันภัยภาคบังคับ ให้สํานักงานจัดให้มีการประกันภัยภาคสมัครใจสําหรับรถราชการ ดังนี้

              (1) รถประจําตําแหน่ง และรถรับรอง ให้มีการประกันภัยประเภท 1

              (2) รถส่วนกลาง ให้มีการประกันภัยได้ตามความจําเป็นและเหมาะสม

              การจัดหาประกันภัยตามวรรคสองที่ต้องจ่ายค่าเบี้ยประกันภัยเกินปีละ 60,000 บาทต่อคันต้องได้รับความเห็นชอบจากประธานศาลรัฐธรรมนูญ”


ผู้มีอํานาจลงนาม -                                                                                   ประกาศ ณ วันที่ 6 ธันวาคม พ.ศ. 2561

 

                                                                                              นุรักษ์ มาประณีต

                                                                                         ประธานศาลรัฐธรรมนูญ
ระเบียบศาลรัฐธรรมนูญ

ว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทาง

ของประธานศาลรัฐธรรมนูญและตุลาการศาลรัฐธรรมนูญ

พ.ศ. 2542

------------------------------------------

                  อาศัยอํานาจตามความในมาตรา 5 แห่งพระราชบัญญัติเงินเดือน เงินประจําตําแหน่งและประโยชน์ตอบแทนอื่นของประธานศาลรัฐธรรมนูญ ตุลาการศาลรัฐธรรมนูญ ประธานกรรมการและกรรมการการเลือกตั้ง ผู้ตรวจการแผ่นดินของรัฐสภา ประธานกรรมการและกรรมการป้องกันและปราบปรามการทุจริตแห่งชาติ และประธานกรรมการและกรรมการตรวจเงินแผ่นดิน พ.ศ. 2541 ศาลรัฐธรรมนูญจึงกําหนดหลักเกณฑ์เกี่ยวกับค่าใช้จ่ายในการเดินทางของประธานศาลรัฐธรรมนูญและตุลาการศาลรัฐธรรมนูญไว้ ดังต่อไปนี้


ข้อ ๑ ระเบียบนี้เรียกว่า “ระเบียบศาลรัฐธรรมนูญ ว่าด้วยประโยชน์ตอบแทนอื่นในส่วนที่เกี่ยวกับค่าใช้จ่ายในการเดินทางของประธานศาลรัฐธรรมนูญและตุลาการศาลรัฐธรรมนูญ พ.ศ. 2542”


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ข้อ ๓ บรรดาระเบียบหรือคําสั่งอื่นใดในส่วนที่กําหนดไว้ในระเบียบนี้ หรือซึ่งขัดหรือแย้งกับระเบียบนี้ ให้ใช้ระเบียบนี้แทน


ข้อ ๔ เพื่อประโยชน์ในการปฏิบัติตามระเบียบนี้ คําว่า“การเดินทาง” ให้หมายถึง การเดินทางไม่ว่าภายในประเทศหรือต่างประเทศ และให้หมายความรวมถึงการเดินทางไปราชการ เยือน ประชุม ศึกษาดูงาน อบรม สัมมนาและกิจกรรมอื่นเพื่อเกียรติแห่งประธานศาลรัฐธรรมนูญหรือตุลาการศาลรัฐธรรมนูญ หรือเพื่อในการปฏิบัติภารกิจของศาลรัฐธรรมนูญ คณะตุลาการศาลรัฐธรรมนูญ ประธานศาลรัฐธรรมนูญ ตุลาการศาลรัฐธรรมนูญ หรือสํานักงานศาลรัฐธรรมนูญ แล้วแต่กรณี


ข้อ ๕ ให้สํานักงานศาลรัฐธรรมนูญจัดใบเบิกทางโดยสารรถไฟ รถยนต์ประจําทางและเครื่องบินให้แก่ประธานศาลรัฐธรรมนูญและตุลาการศาลรัฐธรรมนูญ เพื่อใช้ในการเดินทางภายในประเทศ

                  ใบเบิกทางโดยสารรถไฟและรถยนต์ประจําทาง ให้มีผู้ติดตามได้หนึ่งคนในชั้นเดียวกัน


ข้อ ๖ ให้นําพระราชกฤษฎีกาว่าด้วยค่าใช้จ่ายในการเดินทางไปราชการ และระเบียบกระทรวงการคลังที่ออกตามพระราชกฤษฎีกาดังกล่าว มาใช้บังคับแก่ค่าใช้จ่ายในการเดินทางของประธานศาลรัฐธรรมนูญ และตุลาการศาลรัฐธรรมนูญตามระเบียบนี้โดยอนุโลม โดยให้ประธานศาลรัฐธรรมนูญได้รับสิทธิในอัตราเดียวกับนายกรัฐมนตรี และตุลาการศาลรัฐธรรมนูญได้รับสิทธิในอัตราเดียวกับรัฐมนตรี


ข้อ ๗ ให้ประธานศาลรัฐธรรมนูญรักษาการตามระเบียบนี้


ผู้มีอํานาจลงนาม -                                                                                  ประกาศ ณ วันที่ 26 มีนาคม พ.ศ. 2542

 

                                                                                               เชาวน์  สายเชื้อ

                                                                                         ประธานศาลรัฐธรรมนูญ